অসমৰ ৰাইজে গভীৰ প্ৰত্যাশাৰে বাট চাই থকা এন আৰ চিৰ পূৰ্ণাংগ খচৰা কেতিয়া প্ৰকাশ পাই তাৰ কোনো নিশ্চয়তা নাই। কেৱল পূৰ্বে নিৰ্ধাৰিত ৩০ জুনত এই খচৰা প্ৰকাশ নোপোৱাতো নিশ্চিত।
'চূড়ান্ত খচৰা প্ৰকাশৰ সঠিক তাৰিখটো ক'ব নোৱাৰিম, কাৰণ অহা ২জুলাইত গোটেই খতিয়ান উচ্চতম ন্যায়ালয়ত দাখিল কৰিম। তাৰ পিছত উচ্চতম ন্যায়ালয়ে যিটো দিন দিব উক্ত দিনটোতে চূড়ান্ত খচৰা প্ৰকাশ কৰা হ'ব,' আজি ২৮ জুনত নৰ্থ ইষ্ট নাও-ক জনাই ৰাজ্যিক সমন্বয়ক প্ৰতীক হাজেলাই।
ৰাজ্যৰ বান পৰিস্থিতিৰ বাবেই এন আৰ চি প্ৰকাশত অধিক সময় বিচাৰি ইতিমধ্যে উচ্চতম ন্যায়ালয়ত হাজেলাই দাখিল কৰা আবেদনৰ অহা ২ জুলাইত শুনানি হ'ব।
'যদিও ৩০ জুনত প্ৰকাশ কৰাৰ কথা আছিল, কিন্তু বান পৰিস্থিতিৰ বাবেই দিনটো পিছুৱাবলগীয়া হ'ল' বুলি জনাই প্ৰতীক হাজেলাই।
অৱশ্যে ৩০ জুনত প্ৰকাশ নাপালেও 'খচৰা প্ৰস্তুতৰ কাম ইতিমধ্যে বহুখিনি আগুৱাই গৈছে' বুলি হাজেলাই জানিবলৈ দিয়ে।
মোদী পাছ, নাড্ডা ফেইল! বিজেপিৰ ৰাষ্ট্ৰীয় সভাপতিৰ ৰাজ্য হিমাচলত কংগ্ৰেছৰ মুখ্যমন্ত্ৰী হ'ব কোন?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
